REGOLAMENT TAL-KUMMISSJONI (KE) Nru 606/2007
ta’ l-1 ta’ Ġunju 2007
li jemenda l-Anness II tar-Regolament tal-Kunsill (KE) Nru 980/2005 li japplika skema ta’ preferenzi tariffarji ġeneralizzati
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 980/2005 tas-27 ta’ Ġunju 2005 li japplika skema ta’ preferenzi tariffarji ġeneralizzati (1), u b'mod partikolari l-Artikolu 26 tiegħu,
Wara li kkonsultat lill-Kumitat ta’ Preferenzi Ġeneralizzati,
Billi:
(1)
Ir-Regolament tal-Kummissjoni (KE) Nru 1549/2006 tas-17 ta Ottubru 2006 li jemenda l-Anness I għar-Regolament tal-Kummissjoni (KEE) Nru 2658/87 dwar in-nomenklatura tat-tariffi u ta’ l-istatistika u dwar it-Tariffa Doganali Komuni (2) jinkludi data li teffettwa l-lista fl-Anness II tar-Regolament (KE) Nru 980/2005.
(2)
Il-lista fl-Anness II tar-Regolament (KE) Nru 980/2005 għalhekk għandha tiġi emendata b'dak il-mod,
ADOTTAT DAN IR-REGOLAMENT:
Artikolu 1
L-Anness II għar-Regolament (KE) Nru 980/2005 għandu jiġi mibdul bit-test stabbilit fl-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 1 ta’ Ġunju 2007.